Curiosity word duinebesie by ‘Windhoek’ | Maroela Media
Curiosity se reis op Mars sedert sy aankoms op die Rooi Planeet. Die donker duine is regs op die foto. Nasa- JPL
Nasa se robottuig op Mars, Curiosity, gaan binne enkele dae vir die eerste keer begin om van Mars se duine te ondersoek. Die duineveld waarheen die tuig nou op pad is, staan informeel as die Bagnoldduine bekend, en is donkerkleurig. Dit is aan die voetheuwels van berg Sharp geleë wat Curiosity geleidelik besig is om te bestyg. Die duine beweeg teen ongeveer ‘n meter per jaar.
Die kwadrant waarin die duine voorkom, staan as Windhoek bekend juis oor die teenwoordigheid van die duine. Namibiese astronome het verskeie plekname uit Namibië aan Nasa voorgelê om aan uitstaande kenmerke in die Windhoek-kwadrant toe te ken.
Curisity sal ook van die duine se materiaal in sy aan boord laboratorium ondersoek.
Bronne: CS Monitor en Astronomy.com
Dankie Herman, ek geniet die tipe beriggewing baie, iets anders wat mens weglei van al die swaarmoedigheid! Doen so voort.
Stem wicus die heelal is so interresant lees op internet die volgende; the blue dot …. asook : cosmonauts lost in space
Natuurlik het Dr. Japie van Zyl ook hiertoe bygedra.
Lekker artikel. Spelfout in laaste sin.